钦定古今图书集成/理学汇编/学行典/第205卷 > 陈观阳
## 钦定古今图书集成/理学汇编/学行典/第205卷 > 陈观阳

按《丹徒县志》：“陈观阳，字宾之，性至孝。父肖，授徒维扬
宗氏。逆徒宗氏达憾师，课之严，投毒饮食中，肖中毒
死，观阳甫十六，誓报父仇。宗百计展脱，江都知县姚
某持之甚坚。巡按御史某谓姚曰：‘宗于法当死，但宗
止此一孙’。对曰：‘陈生止此一父’。御史默然。每遇审录，
宗氏辄思甘心于观阳。观阳孤身潜匿，备历奇险，凡”
十九年。迄乙丑成进士，《沥血疏》陈，宗达始伏法。授应
天教授，转南国子监助教，升北京户部主事。